Дов дитича вайна хуьлу пайда вуно боккха бу. Масане тоба х1аллак хилла нохчийн оццул са ца йолуш, мел ч1архъаьлла т1елатар, талор дарх, рема лалларх. Хьуна ма-дарра шен дагара хаа лаахь, со машарехьа ву хьуна Ахьмад, д1ахаийтира Исмайлин Дудас. Нагахь Ахьмада ша ойла а йина, и шен герз тохар духаэцахь Г1изларара суьйлий, оьрсий, эрмалой, жугтий нохчашна несала боьлху. Эвтархойн Ахьмада дукха ойла йира оцу кхолладеллачу хьолан. Цхьана аг1ор: нагахь кхуьнан куьг дегийна, герз ледара хилла чов хилла Сергей Данилович дийна висахь, хуьлучу зенан хьесап ца далора цуьнга. Мостаг1ий хиларал сов, цара д1акъовлур бу нохчашна Г1излара боьду некъ. Дукха миска-нах бу кхузахь йохка-эцар лелош, даьхни, стоьмаш, 1ай декъа дечиг духкуш хене бовлуш. Оцу берриге а пайданашка кхечу аг1ор хьоьжура Эвтархойн Ахьмад. Шай, Дудий д1авижа д1асакъастале, доккха са даьккхира Ахьмада